stanford-oval/wikipedia huggingface dataset:
Svinndal
Aiheesta muualla

Kuvia tai muita tiedostoja aiheesta Svinndal Wikimedia Commonsissa
Tanja Damaske

| Mitalit> Maa:   Saksa.Naisten yleisurheilu.MM-kilpailut  | Mitalit> Maa:   Saksa.Naisten yleisurheilu.MM-kilpailut  | Mitalit> Maa:   Saksa.Naisten yleisurheilu.MM-kilpailut  | Maa:   Saksa> Naisten yleisurheilu. |
| --- | --- | --- | --- |
|  Pronssia | Ateena 1997 | keihäänheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 1998 | keihäänheitto |  |
Tanja Damaske (s. 16. marraskuuta 1971 Berliini) on entinen saksalainen keihäänheittäjä. Hän voitti lajissaan kultaa Budapestin Euroopan-mestaruuskilpailuissa 1998 tuloksella 69,10 metriä. Ateenan MM-kilpailuissa 1997 hän saavutti pronssia 67,12 metriä kantaneella heitollaan.
Damaske voitti keihäässä junioreiden maailmanmestaruuden Plovdivissa 1990 tuloksella 61,06. Göteborgin maailmanmestaruuskilpailuissa 1995 hän sijoittui kuudenneksi. Vuosina 1996 ja 1998 Damaske voitti IAAF:n GP-finaalin tuloksilla 66,28 ja 68,40. Hänen ennätyksensä nykyisellä vuonna 1999 käyttöön otetulla keihäsmallilla on 66,91 metriä, jonka hän heitti Erfurtissa 4. heinäkuuta 1999. Aiemmalla keihäsmallilla hän heitti vuonna 1998 tuloksen 70,10 m, jolla hän sijoittui kaikkien aikojen maailmantilastossa 18:nneksi.
Takanori Nagase

| Mitalit | Mitalit | Mitalit |  |
| --- | --- | --- | --- |
|  Takanori Nagase |  Takanori Nagase |  Takanori Nagase |  |
Maa:   Japani
Miesten judo
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 81 kg |  |
|  Kultaa | Pariisi 2024 | 81 kg |  |
|  Hopeaa | Tokio 2020 | sekajoukkue |  |
|  Hopeaa | Pariisi 2024 | sekajoukkue |  |
|  Pronssia | Rio 2016 | 81 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tŝeljabinsk 2014 | joukkue |  |
|  Kultaa | Astana 2015 | 81 kg |  |
|  Kultaa | Budapest 2017 | joukkue |  |
|  Kultaa | Astana 2015 | joukkue |  |
|  Pronssia | Taškent 2022 | 81 kg |  |
|  Pronssia | Doha 2023 | 81 kg |  |
Takanori Nagase (jap. 永瀬貴規, Nagase Takanori; s. 14. lokakuuta 1993) on japanilainen judon maailmanmestari ja kaksinkertainen olympiavoittaja.
Nagase voitti alle 20-vuotiaiden Aasian-mestaruuden 81 kg:n painoluokassa 2012. Hän voitti Kazanin universiadeissa 2013 kultaa sekä 81-kiloisissa että joukkuekilpailussa. Hän sijoittui Tŝeljabinskin MM-kilpailuissa 2014 viidenneksi 81 kg:n sarjassa ja voitti kultaa joukkuekilpailussa. Astanassa 2015 hän voitti maailmanmestaruuden sekä 81-kiloisissa että joukkuekilpailussa. Rio de Janeiron olympialaisissa 2016 hän saavutti pronssia 81 kg:n sarjassa. Hän voitti joukkuekilpailun maailmanmestaruuden Budapestissa 2017.
Tokion olympialaisissa 2020 Nagase voitti 81 kg:n sarjassa olympiakultaa. Hän oli lisäksi mukana Japanin judojoukkueessa, joka voitti sekajoukkuekilpailun hopeaa. Hän saavutti 81-kiloisissa MM-pronssia Taškentissa 2022 ja Dohassa 2023.
Nagase onnistui ensimmäisenä judokana puolustamaan olympiakultamitaliaan 81-kiloisissa, kun hän voitti olympiakultaa Pariisissa 2024. Olympiafinaalissa kaatui georgialainen kolminkertainen maailmanmestari Tato Grigalašvili. Sekajoukkuekilpailussa hän saavutti hopeaa.
Nagase on saavuttunut Masters-, Grand Prix- ja Grand Slam -kilpailuissa kymmenen turnausvoittoa, kaksi kakkossijaa ja seitsemän kolmossijaa. Maailmancupeissa ja Continental Open -kilpailuissa hänellä on yksi kakkossija. Hän on voittanut aikuisten sarjassa kuusi Japanin-mestaruutta.
Taivallahden kanava

Taivallahden kanava
Taivallahden ja Varistaipaleen kanavat
Taivallahden kanava on kaksisulkuinen kanava Heinävedellä Pohjois-Karjalassa. Kanava sijaitsee lähellä Varistaipaleen kanavaa ja se yhdistää Juojärven Varisveteen yhdessä Varistaipaleen kanavan kanssa. Kanava on noin 800 metriä pitkä ja rakennettiin vuosina 1911–1914. Kanava on itsepalvelukanava, mutta sitä valvotaan ja tarvittaessa ohjataan kaukokäytöllä Varistaipaleen kanavalta. Pudotuskorkeutta kahdella sululla on 4,95–5,45 metriä. Kanavan ylittävän kääntösillan alikulkukorkeus suljettuna ja alimman sulun ollessa täynnä on 0,6 metriä. Kanavasta voivat kulkea alukset, joiden suurin pituus on 31,2 metriä, leveys 7,1 metriä, syväys 1,8 metriä ja korkeus 12,5 metriä. Kanavan portit ovat tyypiltään salpausportit. Kanavan ylä- ja alaportit ovat puisia ja keskiportit teräksisiä.
Kanava kuuluu Kallaveden reitin itäiseen laskuhaaraan Juojärven reittiin, joka yhtyy Varisvedellä historialliseen, kansallismaisemaksikin valittuun Heinäveden reittiin.
Heinäveden ja Juojärven reittien kanavien käyttö- ja kunnossapitotehtävistä vastaa Väyläviraston urakoitsijana Arctia Meritaito Oy.
Aiheesta muualla

Kuvia tai muita tiedostoja aiheesta Taivallahden kanava Wikimedia Commonsissa
Suomen kanavat: Taivallahden kanava
Heinävesi
| --- | --- |
Taajamat:  Hasumäki (kirkonkylä) · Karvio · Kerma · Palokki · Sarvikumpu · Varistaipale · Vihtari
Kylät:  Hevonlahti · Kansala · Karhilantaipale · Koivumäki · Kuittua · Kypäräjärvi · Lajunlahti · Lampu · Lepikkomäki · Malkkila · Niinimäki · Näätänmaa  · Papinniemi · Pilppa · Petruma · Polvijärvi · Pyylinsaari · Pölläkkä · Raaminmäki · Rummukkala · Sappu · Sompasaari · Syrjä · Särkelä · Säynämö · Tetrivaara · Timonmäki · Vaaluvirta · Vahvalahti · Viitalahti
Nähtävyydet:  Valamon luostari · Lintulan luostari · Valamon luostarin pääkirkko · Valamon luostarin talvikirkko · Valamon luostarin vanha kirkko · Lintulan luostarin kirkko · Heinäveden kirkko
Liikenne:  Heinäveden reitti · Varistaipaleen kanava · Taivallahden kanava · Karvion kanava · Kerman kanava · Vihovuonteen kanava · Pilpan kanava · Koukunpolvi · Heinäveden rautatieasema · Syrjän rautatieasema · Vihtarin rautatieasema
Vesistöt:  Kermajärvi · Juojärvi · Petrumajärvi· Iso-Vihtari
Muuta Heinäveteen liittyvää:  Heinäveden historia · Vaakuna · Heinäveden Höyryvenhe Osuuskunta · Heinäveden Höyrylaiva Oy · Kermansavi · Heinäveden lehti
Vuoksen vesistön kanavat
| --- | --- |
Heinäveden reitti:  Karvion kanava | Kerman kanava | Pilpan kanava | Vihovuonteen kanava
Iisalmen reitti:  Ahkiolahden kanava | Nerkoon kanava
Juojärven reitti:  Kaavinkosken kanava | Taivallahden kanava | Varistaipaleen kanava
Leppävirran reitti:  Konnuksen kanava | Naapuskosken kanava | Taipaleen kanava
Nilsiän reitti:  Lastukosken kanava | Juankosken kanava | Karjalankosken kanava
Pielisen reitti:  Joensuun kanava | Kaltimon kanava | Kuurnan kanava
Muita kanavia:  Ketveleen kanava | Kuivataipaleen kanava | Saarikosken kanava | Raikuun kanava | Saimaan kanava
Särkijärven silta

Särkijärven silta Hervannan vesitornista nähtynä
Särkijärven silta rakenteilla kesällä 2010
Särkijärven silta sijaitsee Tampereella. Se yhdistää Vuoreksen ja Lahdesjärven kaupunginosat ylittäen Särkijärven.
Silta valmistui vuonna 2011 ja sen avajaiset olivat 1. heinäkuuta. Sillan pituus on 310 metriä ja leveys 12 metriä. Rakenteeltaan silta on kolmijänteinen teräsbetonikantinen liittorakenteinen teräspalkkisilta. Sillan pilareiden jännevälit ovat 72, 96 ja 72 metriä. Silta on Tampereen katuverkon pisin. Sillan on suunnitellut Pontek Oy, ja sillan on rakentanut Insinööritoimisto Seppo Rantala Oy. Se on n. 13 metriä korkea.
Terminatiivi

Terminatiivi on paikallissija eräiden kielten kieliopissa. Terminatiivi ilmaisee johonkin menemistä eli päätymistä. Suomessa sitä vastaa apusanoilla saakka tai asti luotava rakenne, eli "niin kauas kuin, muttei yhtään edemmäs".
Nykysuomessa terminatiivia ei ole, toisin kuin monissa sen sukukielissä kuten virossa ja unkarissa. Jossakin suomen kielen historian vaiheessa se mahdollisesti on ollut. Kalevalassa esiintyvä ja nykysuomenkin ilmauksessa kaikki tyynni jäänteenä säilynyt adverbi tyynni on mahdollisesti tyvi-sanan terminatiivi (tyvi > tyvennik, josta äänteenmukauksien kautta tyynni, tarkoittaen tyveen asti eli kokonaan). Kalevalassa on muitakin terminatiivisia sanamuotoja, mm. sini ~ kuni (siihen asti ~ kuhun asti). Esimerkiksi 31. runossa, jossa Kullervo on kasken kaadannassa ja hakatessaan puita niin, että kirveestä lähtee viheltävä ääni, sanoo:
Viron kielessä terminatiivi luodaan päätteellä -ni. Esimerkkejä terminatiivin käytöstä virossa:
majani 'taloon asti'
õhtuni 'iltaan saakka'
jõeni 'joelle saakka'
kella kuueni 'kello kuuteen asti'
Unkarissa terminatiivin pääte on -ig:
házig 'taloon asti'
reggeltől estig 'aamusta iltaan'
Myös livvin kielessä esiintyy terminatiivi:
Toizeh vuodessah sorrettu meččü kuivi. ’Toiseen vuoteen saakka kaadettu metsä kuivuu.’ (Рягоев: 1969, 142.)
Kondii se ajoi jäl’l’es händü pellon perillessäh. ’Karhu ajoi takaa häntä peltoon saakka.’ (Рягоев: 1969, 142.)
Suomalais-ugrilaisten kielten lisäksi sijamuoto tunnetaan ainakin sumerin kielestä.
Taina Karvonen

| Taina Karvonen> Henkilötiedot |
| --- | --- |
Syntynyt: 15. heinäkuuta 1989 (ikä 35) Oulu, Suomi
Kansalaisuus:   Suomi
Uran tiedot
Laji:  Uimahypyt
Seura:  Vantaa Diving (2014-)
Kilpauran kesto:  –2017
Taina Karvonen (s. 15. heinäkuuta 1989 Oulu) on suomalainen kilpauransa päättänyt uimahyppääjä. Hän kilpaili kolmen metrin parihypyissä ja metrin ponnahduslaudalla yltäen kummassakin kilpailumuodossa EM-kilpailujen loppukilpailuun.
Ura

Karvonen kilpaili kolmen metrin parihypyissä Iira Laatusen kanssa vuodesta 2011 toukokuuhun 2016 asti, jolloin Laatunen päätti kilpauransa. Viimeisessä parihyppykilpailussaan Lontoon EM-kilpailuissa he sijoittuivat kahdeksanneksi. Vuoden 2015 EM-kilpailuissa he olivat kuudensia,  ja vuoden 2014 EM-kilpailuissa kaksikko sijoittui seitsemänneksi.
Karvonen kilpaili vuoden 2015 uinnin MM-kisoissa. Ensimmäisissä MM-kilpailuissaan hän sijoittui ponnahduslaudan karsinnassa 23:nneksi. Parihypyissä Karvonen–Laatunen-kaksikko oli karsinnan 16:s.
Vuoden 2012 EM-kilpailuissa Karvonen oli yhden metrin ponnahduslaudalla 15:s ja karsiutui 12 parhaan hyppääjän loppukilpailusta. Vuoden 2015 EM-kilpailuissa Karvonen selviytyi metrin ponnahduslaudalla loppukilpailuun jossa sijoittui 12:nneksi. Vuonna 2016 hän karsiutui EM-ponnahduslautafinaalista.
Karvonen ilmoitti elokuussa 2017 päättävänsä kilpauransa ja siirtyvänsä valmentajaksi.
Aiheesta muualla

Karvosen kotisivut (Arkistoitu – Internet Archive) tainakarvonen.fi
Teatteri Telakka

Kulttuuritalo Telakka.
Teatteri Telakka on Tampereen keskustassa Tullikamarin aukion laidalla sijaitseva kulttuuritalo. Se perustettiin vuonna 1996, kun ammattiteatteriryhmät Motelli Skronkle, Moraalia teatteri ja Ryhmä Fagerholm yhdistyivät. Perustajajäseniin kuului muun muassa näyttelijä Markku Peltola.
Telakalla on toimitilat Kaarlo Lindroosin vuonna 1909 suunnittelemassa punatiilirakennuksessa, joka on entinen viljamakasiini. Talo on suojeltu rakennustaiteellisin ja kulttuurihistoriallisin perustein. Se on kunnostettu talkoovoimin.
Teatteri Telakka valittiin vuoden teatteriksi vuonna 2016. Telakan kulttuuritalossa toimii teatterin lisäksi ravintola ja taidegalleria.
Taina Latvala

Taina Latvala Turun kirjamessuilla 2012.
Taina Latvala (s. 24. syyskuuta 1982 Lapua) on suomalainen kirjailija, kolumnisti ja toimittaja.
Latvala valmistui filosofian maisteriksi vuonna 2008 Helsingin yliopistosta pääaineenaan kotimainen kirjallisuus.[lähde? ] Opiskeluaikoinaan hän vei tekstejään kirjoittajaryhmä Nobelistiklubiin, joka oli tärkeä ponnahduslauta kirjailijan uralle. Latvala on opiskellut myös elokuvakäsikirjoittamista ja suorittanut Master of Arts -tutkinnon Manchesterissä. Opinnot olivat brittiläisen Salfordin yliopiston ja Tampereen ammattikorkeakoulun yhteishanke. Latvala valmistui koulusta heinäkuussa 2012.[lähde? ]
Vuonna 2007 ilmestyi Latvalan novellikokoelman ja romaanin välillä liikkuva esikoisteos Arvostelukappale, jolle myönnettiin Kalevi Jäntin palkinto. Teos oli myös Helsingin Sanomien kirjallisuuspalkintoehdokkaana. Kirjan novelli ”Kuolemattomat” on käännetty saksaksi julkaisuun die horen (2008). Syksyllä 2009 ilmestyi Latvalan toinen teos Paljastuskirja, joka on satiirinen romaani iltapäivälehden toimittajan ja Ilkka Kanervan oloisen ulkoministeri Lasse Laxin suhteesta.
Latvalan kolmas teos Välimatka (2012) kertoo eteläpohjalaisesta äidistä ja hänen aikuisesta tyttärestään, jotka matkustavat Synkkylän kylästä Teneriffalle viettämään äidin 60-vuotissyntymäpäivää. Latvala dramatisoi romaaninsa näytelmäksi, jonka ensi-ilta oli Vaasan kaupunginteatterissa vuonna 2014. Vuonna 2015 ilmestyi Latvalan novellikokoelma Ennen kuin kaikki muuttuu ja vuonna 2018 romaani Venetsialaiset.
Latvalan novelleja on ilmestynyt antologioissa, muun muassa Matkanovelleja-kokoelmassa (WSOY 2013) ja Maailma on sun -antologiassa (Tammi 2014). Hän on kirjoittanut novellin Granta-aikakauskirjan erikoisnumeroon ”Parhaat nuoret suomalaiset kertojat”, johon valittiin 20 kirjailijaa. Numero ilmestyi syyskuussa 2014. Latvalan novelli ”Leikki” on käännetty ruotsiksi.[lähde? ] Latvalan Kekkosen tytär voitti parhaan kotimaisen näytelmän Lea-palkinnon vuonna 2020.
Latvala on työskennellyt toimittajana Lapuan Sanomissa, Me Naisissa, Iltalehdessä ja Helsingin Sanomissa. Hän on kirjoittanut kolumneja sanomalehti Ilkkaan ja Sairaanhoitaja-lehteen.
Latvala asuu Helsingissä ja työskentelee vapaana kirjailijana. Hän on Suomen Kirjailijaliiton jäsen.
Teokset

Arvostelukappale.  Helsinki:  WSOY, 2007.  ISBN 978-951-0-33412-6.
Paljastuskirja.  Helsinki:  WSOY, 2009.  ISBN 978-951-0-35602-9.
Välimatka.  Helsinki:  WSOY, 2012.  ISBN 978-951-0-38469-5.
Ennen kuin kaikki muuttuu.  (Novelleja)  Helsinki:  Otava, 2015.  ISBN 978-951-1-28967-8.
Venetsialaiset.  Helsinki:  Otava, 2018.  ISBN 978-951-1-32603-8.
Torinon enkeli.  Helsinki:  Otava, 2021.  ISBN 978-951-1-39359-7.
Aiheesta muualla

Taina Latvalan MinäKertoja-blogi Imagen sivuilla
Taina Latvala Prosak-proosaklubilla 19.3.2013 Kirjastokaista-video.
Stuart Bingham

| Stuart Bingham |
| --- | --- |

Henkilötiedot
Koko nimi:  Stuart Bingham
Syntynyt: 21. toukokuuta 1976 (ikä 48) Basildon, Essex, Englanti
Kansalaisuus:   Englanti
Snookerpelaaja
Lempinimi:  Ball-run Bingham
Ammattilaisena:  1995–
Ranking:  25 (7.5.2024)
Korkein ranking:  2
Palkintorahat:  £3 924 355
Korkein breikki:  147 (9 kertaa)
Sadan breikit:  585
Turnausvoitot
Ranking-turnaukset:  6
Pienet ranking-turnaukset:  4
Rankingittomat turnaukset:  8
MM-kultaa:  1 (2015)
Aiheesta muualla
stuartbingham.com
Stuart Bingham (s. 21. toukokuuta 1976 Basildon, Essex) on englantilainen snooker-ammattilainen. Hän aloitti ammattilaisuransa vuonna 1995. Bingham on vuoden 2015 snookerin maailmanmestari ja saavuttanut uransa aikana palkintorahaa lähes 4 miljoonaa puntaa.
Ura

Bingham aloitti ammattilaisuransa vuonna 1995. Seuraavana vuonna hän voitti amatöörien MM-kultaa Uudessa-Seelannissa. Bingham on saavuttanut urallaan kaksi rankingturnausvoittoa, neljä vähärankattua turnausvoittoa ja kuusi rankingitonta turnausvoittoa. Hänen rankingvoittonsa ovat tulleet vuonna 2011 Australian Goldfields Openista ja 2014 Shanghai Mastersista. Vuonna 2013 hän hävisi Welsh Openin finaalin Stephen Maguirelle. Vuoden 2015 maailmanmestaruusturnauksessa Bingham voitti mestaruuden. Finaalissa kaatui Shaun Murphy framein 18-15. Lokakuussa 2017 Bingham asetettiin kuuden kuukauden pelikieltoon ja määrättiin maksamaan 20 000 puntaa sakkoina vedonlyöntirikkomuksista. Hän oli lyönyt vetoa sekä omista että muiden pelaajien otteluista, mikä on vastoin World Snooker Associationin sääntöjä.
Saavutuksia

Binghamin paras rankingsijoitus on toinen toukokuulta 2015 maailmanmestaruuskilpailun jälkeen julkaistussa listassa.. Bingham on saavuttanut urallaan 583 sadan breikkiä, ja hänen suurin breikkinsä on maksimibreikki 147.
Muuta

Bingham meni naimisiin toukokuussa 2013 Michelle Binghamin (o.s. Shabi). Heillä on vuonna 2011 syntynyt poika. Bingham on tehnyt myös hyväntekeväisyystyötä ihmisoikeusjärjestö Amnesty Internationalille.
Aiheesta muualla

Kuvia tai muita tiedostoja aiheesta Stuart Bingham Wikimedia Commonsissa
Sorsalammi (Ylöjärvi, Väinänperä)

| Sorsalammi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°47′09″N, 23°23′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Yliseen Tervalammiin 
Järvinumero:  35.581.1.020
Mittaustietoja
Pinnankorkeus:  140 – 142,5 m 
Rantaviiva:  0,375 km 
Pinta-ala:  0,01022 km² 
 fiSorsalammi 
Sorsalammi  on Pirkanmaalla Ylöjärvellä Väinänperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Sorsalammi on osa Sipsiönjärven-Vahojärven aluetta.
Maantietoa

Lammen pituus on 150 metriä, leveys 100 metriä ja sen pinta-ala on 1,0 hehtaaria. Se sijaitsee erämaassa 2,3 kilometriä koilliseen Väinänperällä sijaitsevalta Isojärveltä. Lammen ympäristö on suoperäistä metsää, jonka kaakkoispuolella kohoaa suurehko Sorsalamminmäki. Lampeen laskee kaksi lyhyttä suo-ojaa ja kolmas kaivettu oja on samalla lammen laskuoja. Se juoksee 850 metriä koilliseen ja laskee Yliseen Tervalammiin. Rantaviivan pituus on 400 metriä ja se on kokonaan suota. Lammelle on rakennettu kaksi vapaa-ajan asuntoa, joille johtaa metsätiet Väinänperältä.
Tetu

Tetu voi tarkoittaa:
Têtu, ranskalainen lehti
Michel Tétu, ranskalainen kilpa-autojen suunnittelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tetu”, voi hakea sivunnimihaulla, laajalla sivunnimihaulla tai tekstihaulla.
Tapparan SM-sarjakausi 1968–1969

Tapparan SM-sarjakausi 1968-69 ei ollut edeltäjäänsä paljoa parempi. Kausi oli todella tasainen, sillä 4-9 sijat olivat vain kolmen pisteen sisällä toisistaan, mutta kolmen kärki meni menojaan. Kaudella pelattiin 22 peliä josta Tappara voitti 10 peliä ja hävisi 11, Tappara sai 21 pistettä kasaan, joka riitti sijalle 8. Tapparan paras tehomies kaudella oli Pertti Ansakorpi tehoilla 10+7=17. Tappara osallistui jälleen Suomen Cuppiin. Ensimmäisellä kierroksella Tappara voitti Porin Palloseuran 7-4. Toisella kierroksella Tapparaa vastaan asettui Helsingin Jokerit, mutta jostain syystä Tappara ei matkustanut Helsinkiin, vaan antoi suoraan luovutusvoiton. Kauden jälkeen pitkän pelaajauransa lopetti Tappara legenda Kalevi Numminen.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | HIFK, Helsinki | 22 | 18 | 2 | 2 | 106 | 45 | +61 | 38 |
| 2 | Ilves, Tampere | 22 | 14 | 4 | 4 | 129 | 63 | +66 | 32 |
| 3 | Lukko, Rauma | 22 | 13 | 2 | 7 | 80 | 62 | +18 | 28 |
| 4 | Ässät, Pori | 22 | 9 | 6 | 7 | 82 | 73 | +9 | 24 |
| 5 | Upon Pallo, Lahti | 22 | 10 | 3 | 9 | 89 | 69 | +20 | 23 |
| 6 | TuTo, Turku | 22 | 10 | 3 | 9 | 70 | 70 | 0 | 23 |
| 7 | Reipas, Lahti | 22 | 10 | 2 | 10 | 64 | 74 | -10 | 22 |
| 8 | Tappara, Tampere | 22 | 10 | 1 | 11 | 73 | 85 | -12 | 21 |
| 9 | Koo-Vee, Tampere | 22 | 9 | 2 | 11 | 86 | 89 | -3 | 20 |
| 10 | SaPKo, Savonlinna | 22 | 7 | 1 | 14 | 75 | 94 | -19 | 15 |
| 11 | SaiPa, Lappeenranta | 22 | 5 | 4 | 13 | 59 | 90 | -31 | 14 |
| 12 | VehU, Tampere | 22 | 2 | 0 | 20 | 47 | 146 | -99 | 4 |
Tettey-Sowah Banfro

| Tettey-Sowah Banfro> Henkilötiedot |
| --- | --- |
Syntynyt: 30. huhtikuuta 1969 (ikä 55) Slovenj Gradec, Slovenian ST, Jugoslavia
Kansalaisuus:   Slovenia    Jugoslavia (1969–1991)
Käsipalloilija
Pituus:  190 cm
Paino:  93 kg
Maajoukkueet
:   Slovenia
Tettey-Sowah Banfro (30. huhtikuuta 1969 Slovenj Gradec, Slovenian ST, Jugoslavia) on entinen slovenialainen käsipalloilija.
Banfro edusti Slovenian käsipallomaajoukkuetta yhteensä 71:ssä ottelussa, joissa hän teki 236 maalia. Näihin otteluihin lukeutuvat myös vuoden 2000 kesäolympialaiset. Niissä Banfro pelasi seitsemän ottelua tehden 14 maalia. Alkulohkon avausottelussa Ranskaa vastaan Banfro teki neljä maalia. Hän onnistui kolmesti sekä Australiaa että Venäjää vastaan.
Star Gold

| Star Gold Black Sabbath |
| --- | --- | --- |

Kokoelmalevyn tiedot
 Äänitetty : 1969 – 1973
 Julkaistu: 1976
 Formaatti: 2-LP
 Tyylilaji: heavy metal
 Levy-yhtiö:  NEMS Records
Black Sabbathin muut julkaisut
| The Original Black Sabbath 1975 | Star Gold 1976 | Greatest Hits 1977 |
Star Gold on Black Sabbath-yhtyeen tupla-kokoelma-albumi vuosilta 1970-1973. Sen julkaisi NEMS Records vuonna 1976 Saksassa.
Kappaleet > A-puoli

Black Sabbath
Evil Woman
Warning
N.I.B.
Kappaleet > B-puoli

Changes
Sabbath Bloody Sabbath
Laguna Sunrise
Tomorrow's Dream
Kappaleet > C-puoli

Sweet Leaf
Children Of The Grave
Lord Of This World
Solitude
Kappaleet > D-puoli

War Pigs
Paranoid
Planet Caravan
Iron Man
Julkaisuhistoria

1976: NEMS Records, 0084.501, GER, 2-LP
Takao Nishiyama

| Henkilötiedot |
| --- | --- | --- |
Koko nimi: Takao Nishiyama
Syntymäaika: 7. tammikuuta 1942 (ikä 82)
Syntymäpaikka: Japani
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
| 1964–? | Toyoda Automatic Loom Works |  |
Maajoukkue
| 1964 | Japani | 1 (0) |
Takao Nishiyama (jap. 西山 孝朗, Nishiyama Takao; s. 7. tammikuuta 1942) on japanilainen entinen jalkapalloilija.
Jalkapallomaajoukkue

Nishiyama debytoi Japanin maajoukkueessa maaliskuussa 1964.
Aiheesta muualla

National Football Teams
Takao

Takao voi tarkoittaa seuraavia asioita:
Takao (vuori)
Henkilöt

Takao Aoki, japanilainen mangaka
Takao Sakurai, japanilainen nyrkkeilijä
Takao Momiyama, japanilainen tekstiilitaiteilija
Laivat

Takaomaru
Takaomaru (1874), kuljetusalus
Takao (1888), panssaroimaton risteilyalus
Takaon piti olla Amagi-luokan taisteluristeilijä
Takaomaru (1927), kuljetusalus
Takao-luokka, neljän aluksen muodostama raskas risteilijäluokka
Takao (1930), Takao-luokan raskas risteilijä
Takaomaru, apumiinanraivaaja
Takaomaru, apusukellusveneentorjunta-alus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Takao”, voi hakea sivunnimihaulla, laajalla sivunnimihaulla tai tekstihaulla.
Team Tawast-Volley

Team Tawast-Volley on Hämeenlinnassa, Hattulassa ja Janakkalassa toimiva lentopalloseura. TT-Volley on perustettu vuonna 2002 ja sillä on noin 200 rekisteröityä pelaajaa ja toimintaa pyöritetään 30 valmentajan voimin. Seuralla on edustusjoukkueet sekä miehissä että naisissa; miehet pelaavat 2-sarjassa ja naiset 1-sarjassa.
Aiheesta muualla

Seuran kotisivut (Arkistoitu – Internet Archive)
Surman siipien havinaa

| Surman siipien havinaa Rytmihäiriö |
| --- | --- | --- |

Studioalbumin tiedot
 Äänitetty : One Inch Studios, marraskuu 1990
 Julkaistu: tammikuu 1991
 Tuottaja(t): Olli Helin & Rytmihäiriö
 Tyylilaji: hardcore punk, crust punk, grindcore
 Kesto: 24.06
 Levy-yhtiö: Spinefarm Records
Listasijoitukset
  Suomen virallinen lista: 33.
Rytmihäiriön muut julkaisut
| Ihmisiä kuolee! (EP) 1990 | Surman siipien havinaa 1991 | Rytmihäiriö / Amen (split) 1992 |
Surman siipien havinaa on Rytmihäiriön vuonna 1991 julkaistu esikoisalbumi. Albumi on nauhoitettu kokonaisuudessaan studiolive-ottoina.
Albumi julkaistiin alun perin ainoastaan LP:nä. Kappaleet julkaistiin ensimmäistä kertaa CD-muodossa vuonna 2003 ilmestyneellä kokoelmalevyllä Surman vuodet – The Homicide Years. Vuonna 2011 Svart Records julkaisi albumista uusintapainoksen, jolloin se nousi Suomen virallisen listan sijalle 33.
Kappaleet

Nyt ei leikitä...Nyt tapetaan – 1.05
Homman nimi oli kuolema – 0.51
Miestä väkevämpi – 0.50
Tapettu on! – 1.23
Juopuneet joutomiehet – 1.06
5 surmaa ja 2 tappoa – 1.24
Raaka ja tolkuton verityö – 2.16
Perjantaina juostiin – 2.46
Nuori eläkeläinen – 2.19
Tasavallan partasuut – 1.41
Työtön – 1.49
Ihmisiä kuolee – 2.00
Surmavirsi – 3.33
Mitä välii nimestä...Kunhan dokaa vitusti – 1.27
Programa de Gobierno – 1.12
Outro – 0.30
Kokoonpano

Pate Vuorio – laulu, taustalaulu
Tuukka Laitinen – kitarat
Antti Kiiski – basso, taustalaulu
Otto Luotonen – rummut, taustalaulu
Arvostelut

Imperiumi.net:
Aiheesta muualla

Surman siipien havinaa Discogsissa. (englanniksi)
Albumi Surman siipien havinaa Encyclopaedia Metallum -sivustolla (englanniksi)